Schiefloe var stortingsmann for Nordre Trondhjems amt 1824–1829 og 1833–1838. Schiefloe satt først i stortingskomiteene for jordbruk og fedrift, senere for gasjer, pensjoner, budsjett og skatter. Han forsøkte også å bli valgt i 1830, men valget av Johan Kristian og Peder Schiefloe som valgmenn for Sparbu prestegjeld ble kjent ugyldig, fordi Johan Kristian hadde ført protokollen, og han fikk ingen stemmer på valgmannstinget det året. Stortingets fullmaktskomité uttalte at avvisningen av brødrene Schiefloe på valgmannstinget var «aldeles ugrunnet», men forlangte ikke omvalg.